Einnig er sagt að einhverjum kólni eða hlýni í hamsi ef honum verður kalt eða heitt . Að halda hamsi merkir að halda holdum en horist maður eða skepna verður húðin oft slöpp . Að hýrna í hamsi merkir að komast í betra skap , að vera með hýran hams merkir að vera glaðlegur og að vera í góðum eða illum hamsi merkir að vera í góðu eða vondu skapi . Dæmi um hið síðasta eru þekkt frá 18. öld . Allt vísar þetta til þess að breyting verður á yfirbragðinu eftir geðslagi . Hams er skylt orðinu hamur ‘ húð , skinn ’ .